Rumsfeld: Amerikanët nuk hezitojnë të mbrojnë mënyrën e tyre të jetesës edhe pse nuk e duan luftën
Presidenti Bush vuri në dukje vizionin strategjik të Sekretarit të Mbrojtjes, devotshëmërinë e tij për ushtrinë dhe dashurinë për Shtet
Presidenti Bush dhe personalitete të tjera u mblodhën dje në Pentagon për t’i dhënë lamtumirën Sekretarit të Mbrojtjes, Donald Rumsfeld, i cili largohet nga posti të hënën. Presidenti dhe të tjerët e vlerësuan atë për dedikimin dhe udhëheqjen gjatë gjashtë vjetëve të fundit. Ndërkohë që banda luante marshe dhe qindra njerëz shikonin paradën në sheshin e Pentagonit, udhëheqës ushtarakë dhe civilë ishin mbledhur për tës hprehur respektine tyre për Sekretarin, shpesh herë kontradiktor të Mbrojtjes, Donald Rumsfeld. Presidenti Bush e karakterizoi atë si “një nga nëpunësit më të kualifikuar, më energjikë dhe më të dedikuar amerikanë”, një njeri me “vizion strategjik” e devocion të patundur për vendin dhe burrat e gratë në uniformë. Presidenti e vlerësoi zotin Rumsfeld për udhëheqjen e ushtrisë amerikane në dy luftëra, duke ndihmuar popujt e Irakut dhe Afganistanit të fitonin lirinë, duke drejtuar transformimet në Departamentin e Mbrojtjes dhe në aleancën e NATO-s dhe duke riorganizuar strukturën e komandës ushtarake amerikane pas sulmeve terroriste të 11 shtatorit 2001. Ceremonia e djeshme u zhvillua jo larg nga ku një avion udhëtarësh, i rëmbyer nga terroristët u përplas në ndërtesën e Pentagonit. Miku dhe kolegu i zotit Rumsfeld për një kohë shumë të gjatë, nënpresidenti Dick Cheney, bëri shaka me të si një drejtues i rreptë, por tha gjithashtu se nuk do të kishte qënë në këtë sot, në qoftë se nuk do të kishte përvojën e fituar duke punuar me zotin Rumsfeld në fillimet e karierës së tij. Zoti Cheney bëri këtë vlerësim të lartë mbrojtës për Sekretarin Rumsfeld. Por mandanti i zotit Rumsfeld në Pentagon pati edhe disa momente kundërthënëse. Mes shumë vështirësive, ai u akuzua se nuk kishte caktuar mjaft trupa dhe nuk kishte hartuar strategjinë e nevojshme për të siguruar stabilitetin e pas-luftës në Irak dhe Afganistan, dhe se kishte lejuar abuzimin e të burgosurve në Abu Ghraib të Bagdadit dhe gjetkë. Në fjalën e tij të lamtumirës, Sekretari 74 vjeçar i Mbrojtes, duket se u prek nga duartrokitjet e të pranishëmve. Ai falenderoi përzëmërsisht duke thënë se kjo përcjellje e ngrohtë ishte shumë e rëndësishme për të. Në fjalën e tij ai paralajmëroi amerikanët që të mos sprapsen në Irak, megjithë “agoninë” dhe “shëmtinë” e luftës. Ai tha se një gjë e tillë do të inkurajonte armiqtë e Amerikës. Sekretari Rumsfeld paralajmëroi gjithashtu ata që do të tentojnë të kërcënojnë Shtetet e Bashkuara që të mos konkludojnë se amerikanët hezitojnë të mborjnë mënyrën e tyre të jetesës, vetën pse ata nuk e duan luftën. E hëna do të shënojë edhe fundin e mandatit të dytë të Donald Rumsfeldit në postin e Sekretarit amerikan të Mbrojtjes. Ai shërbeu në këtë post edhe gjatë adminsitratës së Presidentit Ford në vitet 70-të. Ai ka qënë njëkohësisht sekretari më i ri dhe më i moshuar në këtë post dhe për të dy këto periudha shërbimi ai e ka mbajtur këtë post më shumë se kushdo tjetër, përveç Robert McNamarës, i cili shërbeu gjatë luftës së Vietnamit dhe vetëm 11 ditë më shumë se Donald Rumsfeldi.